pythainlp/thai-wiki-dataset-v3 huggingface dataset:
กลุ่มภาษาสินธ์

กลุ่มภาษาสินธ์ คือกลุ่มของภาษาที่รวมภาษาสินธ์ ภาษาย่อยของภาษาสินธ์ และภาษาที่มีความใกล้ชิดสินธ์มากที่สุดในกลุ่มภาษาอินโด-อารยัน บางครั้งยังรวมวิธภาษาที่ตามธรรมเนียมดั้งเดิมจัดอยู่ในกลุ่มภาษาคุชราต
{| class = "wikitable sortable"
! ภาษา
!ผู้พูด
!ภูมิภาค
|-
| สินธ์ || 38,000,000 || แคว้นสินธ์
|-
| กัจฉ์ || 1,031,000 || อำเภอกัจฉ์และแคว้นสินธ์
|-
| เมโมนี || 1,800,000 || แคว้นสินธ์
|-
| Luwati || 30,000 || โอมาน
|-
| Jadgali || ? || เทศมณฑลแดชทียอรี (อิหร่าน)
|-
| Khetrani || 100,000 || แคว้นบาโลชิสถาน (ปากีสถาน)
|-
| โฆโลซี || 1,800 || จังหวัดโฮร์โมซกอน (อิหร่าน)
|}
บางครั้งมีการจัดให้ภาษาลาซีและภาษาสินธ์ภีลอยู่ในกลุ่มนี้ด้วย แต่โดยทั่วไปถือว่าภาษาทั้งสองเป็นภาษาย่อยของภาษาสินธ์มากกว่าจะเป็นภาษาต่างหาก ยังไม่เป็นที่กระจ่างว่าควรจัดภาษา Jandavra ให้อยู่ในกลุ่มภาษาสินธ์หรือกลุ่มภาษาคุชราต และแม้ว่าภาษา Dhatki จะอยู่ในกลุ่มภาษาราชสถาน ภาษานี้กลับได้รับอิทธิพลจากภาษาสินธ์และภาษากัจฉ์อย่างมาก
== หมายเหตุ ==
== อ้างอิง ==
ภาษาสินธ์
อเมริกันเคิร์ล

อเมริกันเคิร์ล  เป็นแมวสายพันธุ์หนึ่งที่มีใบหูมีลักษณะพิเศษซึ่งงอจากใบหน้าไปทางกึ่งกลางของกะโหลกศีรษะด้านหลัง แมวสายพันธุ์นี้มีถิ่นกำเนิดในเมืองเลควูด รัฐแคลิฟอร์เนีย ประเทศสหรัฐอเมริกา ซึ่งเป็นผลมาจากการกลายพันธุ์ที่เกิดขึ้นเอง
== ประวัติ ==
แมวพันธุ์อเมริกันเคิร์ลตัวแรกปรากฏตัวในฐานะแมวจรจัดอยู่ที่บันไดหน้าประตูของตระกูลรูกัสในเมืองเลควูด รัฐแคลิฟอร์เนีย ประเทศสหรัฐอเมริกา ในเดือนมิถุนายน พ.ศ. 2524 แมวพันธุ์อเมริกันเคิร์ลตัวเมียสีดำชื่อชูลามิท (Shulamith) ให้กำเนิดแมวหลายครอกที่มีหูงอแบบเดียวกัน และกลายเป็นบรรพบุรุษของอเมริกันเคิร์ลทั้งหมดในปัจจุบัน ในปี พ.ศ. 2539 แมวพันธุ์อเมริกันเคิร์ลได้รับการจัดแสดงในงานแสดงแมวเป็นครั้งแรก และในปี พ.ศ. 2535  แมวพันธุ์อเมริกันเคิร์ลขนยาวได้รับสถานะผู้ชนะเลิศจากสมาคมแมวนานาชาติ (The International Cat Association; TICA) ในปี พ.ศ. 2542 แมวพันธุ์อเมริกันเคิร์ลกลายเป็นสายพันธุ์แรกที่ได้เข้าร่วมในการจัดอันดับแมวชนะเลิศของสมาคมคนรักแมว (Cat Fanciers' Association; CFA) ทั้งในประเภทขนยาวและขนสั้น 

แมวพันธุ์อเมริกันเคิร์ลเป็นแมวขนาดกลาง มีน้ำหนัก 2.3-4.5 กิโลกรัม (5–10 ปอนด์)  และโตเต็มที่เมื่ออายุ 2-3 ปี เพศเมียมีน้ำหนักระหว่าง 2.3-3.6 กิโลกรัม (5–8 ปอนด์) และเพศผู้มีน้ำหนักระหว่าง 3.2-4.5 กิโลกรัม (7–10 ปอนด์)
ลูกแมวพันธุ์อเมริกันเคิร์ลเกิดมามีหูตั้งตรง ซึ่งจะเริ่มงอภายใน 48 ชั่วโมง หลังจากอายุสี่เดือนหูจะไม่งอไปมากกว่านี้ และจะมีความแข็งเมื่อสัมผัสที่ฐานของหู ส่วนปลายหูมีความยืดหยุ่น แมวพันธุ์อเมริกันเคิร์ลที่มีคุณภาพในฐานะสัตว์เลี้ยงอาจมีหูเกือบตั้งตรง แต่แมวที่นำมาจัดแสดงจะต้องมีหูที่งอระหว่าง 90 ถึง 180 องศา มุมที่ดีคือ 90 องศา แต่แมวจะถูกตัดสิทธิ์หากหูสัมผัสกับด้านหลังกระโหลก
แมวพันธุ์อเมริกันเคิร์ลทั้งชนิดขนยาวและขนสั้นมีขนที่นุ่มดุจผ้าแพรไหมซึ่งวางราบไปกับลำตัว แมวพันธุ์นี้ต้องการการดูแลเพียงเล็กน้อยและสนุกกับการใช้เวลากับเจ้าของ
แมวพันธุ์อเมริกันเคิร์ลแม้ว่าจะเป็นสายพันธุ์ที่หายาก แต่พบได้ทั่วโลก ทั้งในสหรัฐอเมริกา สเปน ฝรั่งเศส ญี่ปุ่น รัสเซีย และอีกหลายประเทศ
== อ้างอิง ==
== แหล่งข้อมูลอื่น ==
CFA breed article
TICA page of American Curl Breed 
Brief History and Description of American Curls
พันธุ์แมว
พันธุ์แมวที่มีต้นกำเนิดในสหรัฐ
เซี่ยเหมินยารุยออปติคอล

เซี่ยเหมินยารุยออปติคอล (c=厦门雅瑞光学有限公司|p=Xiàmén Yǎruì Guāngxué Yǒuxiàn Gōngsī) ดำเนินธุรกิจในนาม โบลอน (s=暴龙|p=Bào lóng) และ โมลชัน เป็นผู้ผลิตแว่นตาจากจีน บริษัทมีสำนักงานใหญ่อยู่ในเซี่ยเหมิน
เซี่ยเหมินยารุยออปติคอล เป็นหนึ่งในผู้ผลิตแว่นตารายใหญ่ที่สุดในโลก และโบลอนเป็นแบรนด์แว่นตาใหญ่ที่สุดของจีน บริษัทได้ขยายธุรกิจจากจีนไปยังสิงคโปร์และตลาดอื่น ๆ ในเอเชียและยุโรป เอสซีลอร์ลูซอตติกาเข้าถือหุ้น 50% ในปี ค.ศ. 2013
== อ้างอิง ==
บริษัทของจีน
เมเดียลิงก์

Pages using infobox company using trading name
เครือเมเดียลิงก์จำกัด (Medialink Group Limited) เป็นผู้จัดจำหน่ายและดำเนินการด้านลิขสิทธิ์ของเนื้อหา มีฐานในเกาลูน ฮ่องกง เน้นที่การจัดจำหน่ายอนิเมะญี่ปุ่น และลิขสิทธิ์ตราสินค้า สำนักงานตั้งอยู่ที่ถนน Mody Road ย่านจิ๊มซ้าโจ๋ย
เมเดียลิงก์จดทะเบียนจากสำนักทะเบียนบริษัทฮ่องกง ก่อตั้งในชื่อเมเดียลิงก์อินเตอร์เนชันนัลจำกัดโดย Lovinia Chiu ในเดือนมีนาคม ค.ศ. 1994 ในปี ค.ศ. 2018 ผู้ร่วมก่อตั้ง Lovinia และ Noletta Chiu ได้ควบรวมเมเดียลิงก์เอ็นเตอร์เทนเมนต์และเมเดียลิงก์แอนิเมชันอินเตอร์เนชันนัลเข้าเป็นเครือเมเดียลิงก์ ซึ่งจดทะเบียนในตลาดหลักทรัพย์ฮ่องกงในปี ค.ศ. 2019 
== การจัดจำหน่ายอนิเมะ ==
เมเดียลิงก์เอ็นเตอร์เทนเมนต์จัดการการซื้อและจัดจำหน่ายเนื้อหาของอนิเมะญี่ปุ่นในภูมิภาคเอเชียตะวันออกเฉียงใต้ เอเชียใต้ จีนแผ่นดินใหญ่ ไต้หวัน ฮ่องกง มาเก๊า ไมโครนีเซีย และโพลินีเซีย บริษัทไม่ได้เผยแพร่เนื้อหาของตนเองโดยตรง แต่เลือกอนิเมะบางเรื่องเพื่อเผยแพร่ในรูปแบบโฮมวิดีโอผ่านพันธมิตรการจัดจำหน่าย เช่น เอเชียวิดีโอพับลิชชิงในฮ่องกง, CaiChang International Multimedia ในไต้หวัน, ดรีม เอกซ์เพรส (เดกซ์) และโรส มีเดีย แอนด์ เอ็นเตอร์เทนเม้นท์ในประเทศไทย
นอกจากนี้ บริษัทยังคัดเลือกอนิเมะสำหรับบริการสตรีมมิงและสถานีโทรทัศน์อีกด้วย ในปี ค.ศ. 2018 บริษัทได้เปิดตัวตราสินค้าใหม่ชื่อ อนิ-วัน (Ani-One) เพื่อออกอากาศคู่ขนานซีรีส์อนิเมะเรื่องใหม่และจัดจำหน่ายซีรีส์อนิเมะเรื่องเก่าบนแพลตฟอร์มพันธมิตร ลูกค้าที่สำคัญได้แก่ เน็ตฟลิกซ์, แอนิแมกซ์เอเชีย, อ้ายฉีอี้, ปีลีปีลี, ติ่มซำ และบริการสตรีมมิงท้องถิ่นในภูมิภาคที่เลือกให้บริการ  นอกจากนี้ยังนำเสนอเนื้อหาอนิเมะในช่องยูทูบของตัวเองตั้งแต่เดือนตุลาคม ค.ศ. 2019 เมื่อวันที่ 10 เมษายน ค.ศ. 2021 เมเดียลิงก์ประกาศว่าบริษัทได้บรรลุข้อตกลงในการเป็นพันธมิตรด้านการจัดจำหน่ายกับเมเดียคอร์ปแล้ว โดยเนื้อหาของเมเดียลิงก์จะพร้อมให้สตรีมบน meWATCH  ในวันที่ 1 กรกฎาคม พ.ศ. 2564 เมเดียลิงก์เปิดตัวโปรแกรมสมาชิกชื่อ อนิ-วัน อัลตรา (Ani-One ULTRA) เพื่อออกอากาศคู่ขนานซีรีส์อนิเมะเรื่องเก่าที่คัดสรรมาในช่องยูทูปของอนิ-วัน
ในปี ค.ศ. 2019 เมเดียลิงก์เริ่มร่วมผลิตและร่วมทุนกับโครงการอนิเมะ
=== อนิเมะเรื่องเด่น ๆ ที่จัดจำหน่ายโดยเมเดียลิงก์ ===
เทพมรณะ
มนุษย์เลื่อยยนต์
โค้ดกีอัส
ซากุระ มือปราบไพ่ทาโรต์
ดอกเตอร์สโตน
อสูรรับใช้ของยาย 0 สนิท
ยอดนักปรุงโซมะ
กินทามะ
ไฮคิว!! คู่ตบฟ้าประทาน
โฮริมิยะ สาวมั่นกับนายมืดมน
มหาเวทย์ผนึกมาร
ขอให้โชคดีมีชัยในโลกแฟนตาซี!
แคมป์สบายสไตล์สาว ๆ
มายฮีโร่ อคาเดเมีย
กะแล้วชีวิตรักวัยรุ่นของผมมันต้องไม่สดใสเลยสักนิด
โนเกม โนไลฟ์
โอเวอร์ลอร์ด
พันธสัญญาเนเวอร์แลนด์ (เฉพาะฮ่องกง มาเก๊า และไต้หวัน)
แด่เธอผู้เป็นนิรันดร์
บันทึกสงครามของยัยเผด็จการ
แมงมุมแล้วไง ข้องใจเหรอคะ
โซลอีทเตอร์
โตเกียวกูล:re
 เจ้าหญิงครึ่งอสูร
=== ซีรีส์โทกูซัตสึ ที่จัดจำหน่ายโดยเมเดียลิงก์ ===
มาสค์ไรเดอร์ซีรีส์ (ยกเว้นไต้หวัน)
ซูเปอร์เซ็นไตซีรีส์ (ยกเว้นไต้หวัน)
== อ้างอิง ==
== แหล่งข้อมูลอื่น ==
เกาลูน
บริษัทของฮ่องกง
บริษัทจดทะเบียนในตลาดหลักทรัพย์ฮ่องกง
บริษัทอนิเมะ
หฺวางอู่

หฺวางอู่   เป็นเป็นชื่อศักราชลำดับแรกในสมัยของซุนกวนแห่งง่อก๊กในยุคสามก๊ก ชื่อศักราชหฺวางอู่ใช้ตั้งแต่ ค.ศ. 222 ถึง ค.ศ. 229 รวมเวลา 8 ปี ถือเป็นชื่อศักราชแรกของง่อก๊ก
ในปี ค.ศ. 221 ซุนกวนยอมรับตำแหน่ง "เงาอ๋อง" จากวุยก๊ก และประกาศตนเป็นข้าราชบริพารของวุยก๊ก แต่เมื่อความสัมพันธ์ระหว่างวุยก๊กและง่อก๊กแย่ลงในปี ค.ศ. 222 ในที่สุดโจผีจึงเข้าโจมตีซุนกวน ต่อมาไม่นานซุนกวนก็ประกาศใช้ชื่อรัชศกหฺวางอู่ในเดือน 10 ของปี ค.ศ. 222 พร้อมประกาศตัดขาดจากวุยก๊ก
ซุนกวนสถาปนาตนเป็นจักรพรรดิในศักราชหฺวางอู่ปีที่ 8 (ค.ศ. 229) และในเดือน 4 ของปีเดียวกันประกาศเปลี่ยนชื่อศักราชเป็นหฺวางหลงปีที่ 1
ง่อก๊กเหมือนกับวุยก๊กที่มองว่าตนเป็นรัฐที่สืบทอดอำนาจของราชวงศ์ฮั่น ตามหลัก 5 ธาตุ ธาตุไฟให้กำเนิดธาตุดิน ธาตุดินมีสีประจำธาตุเป็นสีเหลืองซึ่งภาษาจีนเรียกว่า "หฺวาง" (黄) ด้วยเหตุนี้จึงตั้งชื่อศักราชว่าหฺวางอู่
== การเปลี่ยนชื่อศักราช ==
ศักราชเจี้ยนอันปีที่ 27 (ค.ศ. 222) —— เดือน 10 เปลี่ยนชื่อศักราชเป็นหฺวางอู่ปีที่ 1
ศักราชหฺวางอู่ปีที่ 8 (ค.ศ. 229) —— เดือน 4 วันที่ 13 เปลี่ยนชื่อศักราชเป็นหฺวางหลงปีที่ 1
== ตารางเทียบศักราช ==
== ดูเพิ่ม ==
ศักราชของจีน
== อ้างอิง ==
== บรรณานุกรม ==
ศักราชของง่อก๊ก
เนสกาแฟ

เนสกาแฟ (Nescafé) เป็นตราสินค้ากาแฟที่ผลิตโดยเนสท์เล่ มาในหลายรูปแบบ ชื่อตราสินค้ามาจากคำว่า "เนสท์เล่" ควบกับคำว่า "กาแฟ" เนสท์เล่เปิดตัวตราสินค้ากาแฟนำร่องอย่างเนสกาแฟเป็นครั้งแรกในสวิตเซอร์แลนด์เมื่อวันที่ 1 เมษายน ค.ศ. 1938
== ประวัติ ==
เนสท์เล่เริ่มพัฒนาตราสินค้ากาแฟใน ค.ศ. 1930 ตามความคิดริเริ่มของรัฐบาลบราซิล เพื่อช่วยรักษาปริมาณกาแฟส่วนเกินที่เก็บเกี่ยวในแต่ละปีของบราซิล เนสท์เล่เปิดตัวผลิตภัณฑ์ใหม่ภายใต้ชื่อตราสินค้า "เนสกาแฟ" เมื่อวันที่ 1 เมษายน ค.ศ. 1938
== อ้างอิง ==
ตราสินค้าสวิส
พรรคไทยพร้อม

พรรคไทยพร้อม (ย่อ: พทพ) เป็นพรรคการเมืองไทยที่จดทะเบียนก่อตั้งพรรคเมื่อวันที่ 25 กันยายน พ.ศ. 2565 โดยมีนายวิทยา อินาลา เป็นหัวหน้าพรรค
== บุคลากร ==
=== หัวหน้าพรรค ===
{| cellspacing="1" cellpadding="5" border="1" style="margin: 1em 1em 1em 0; background: #f9f9f9; border: 1px #aaa solid; text-align:center; border-collapse: collapse; font-size: 95%;"
|ลำดับ
|ชื่อ
|เริ่มวาระ
|สิ้นสุดวาระ
|-
| bgcolor="#e9e9e9" |1
|นายวิทยา อินาลา
|30 เมษายน พ.ศ. 2565
|ปัจจุบัน
|}
=== รองหัวหน้าพรรค ===
{| cellspacing="1" cellpadding="5" border="1" style="margin: 1em 1em 1em 0; background: #f9f9f9; border: 1px #aaa solid; text-align:center; border-collapse: collapse; font-size: 95%;"
|ลำดับ
|ชื่อ
|เริ่มวาระ
|สิ้นสุดวาระ
|-
| bgcolor="#e9e9e9" |1
|นายวิษณุ กรองกันภัย
|30 เมษายน พ.ศ. 2565
|ปัจจุบัน
|}
== อ้างอิง ==
== แหล่งข้อมูลอื่นๆ ==
พรรคไทยพร้อม
พรรคการเมืองไทย
พรรคการเมืองไทยที่ก่อตั้งเมื่อ พ.ศ. 2565
โค่นคมพยัคฆ์

โค่นคมพยัคฆ์  เป็๋นภาพยนตร์จีนแนวตื่นเต้นจารกรรมในปี พ.ศ. 2566 มีฉากของเรื่องในช่วงสงครามจีน–ญี่ปุ่นครั้งที่สอง กำกับโดยเฉิง เอ่อร์ นำแสดงโดย เหลียง เฉาเหว่ย์, หวัง อีปั๋ว, โจฺว ซฺวิ่น และหฺวาง เหล่ย์ ภาพยนตร์ออกฉายในประเทศจีนในวันที่ 22 มกราคม พ.ศ. 2566 (วันตรุษจีน) และออกฉายในประเทศไทยในวันที่ 20 เมษายน พ.ศ. 2566 ภาพยนตร์ทำรายได้ 138 ล้านดอลลาร์สหรัฐทั่วโลก ทำให้กลายเป็นภาพยนตร์ที่ทำรายได้สูงสุดเป็นอันดับที่ 10 ของปี พ.ศ. 2566
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2566
ปฏิบัติการระห่ำ โคตรคนฟอร์จูน

ปฏิบัติการระห่ำ โคตรคนฟอร์จูน เป็นภาพยนตร์แอคชั่นคอมเมดี้แนวสายลับที่ออกฉายในปี ค.ศ. 2023 กำกับและเขียนบทโดยกาย ริตชี โดยริตชีเขียนบทร่วมกับอีวาน แอตคินสันและมาร์น เดวีส์ นำแสดงโดย เจสัน สเตธัม, ออเบรย์ พลาซา, จอช ฮาร์ทเน็ตต์, Cary Elwes, บักซี มาโลน และฮิวจ์ แกรนท์ ภาพยนตร์เกี่ยวกับสายลับออร์สัน ฟอร์จูน (สเตธัม) ที่ต้องนำอุปกรณ์ไฮเทคที่ถูกขโมยไปกลับคืนมาก่อนที่พ่อค้าอาวุธ (แกรนท์) จะสามารถขายมันให้กับผู้เสนอราคาสูงสุดได้
เข้าฉายในโรงภาพยนตร์ในต่างประเทศเมื่อวันพุธที่ 4 มกราคม ค.ศ. 2023 และเข้าฉายในสหรัฐอเมริกาเมื่อวันศุกร์ที่ 3 มีนาคม เผยแพร่แบบดิจิทัลบนแอมะซอนไพรม์วิดีโอ ในสหราชอาณาจักรเมื่อวันศุกร์ที่ 7 เมษายน และในประเทศไทยออกฉายเมื่อวันพฤหัสบดีที่ 20 เมษายน พ.ศ. 2566
== เนื้อเรื่อง ==
แก๊งอาชญากรยูเครนจัดการขโมยอุปกรณ์ที่เรียกว่า "เดอะ แฮนเดิล" ซึ่งมันมีมูลค่าหลายพันล้านดอลลาร์ รัฐบาลอังกฤษว่าจ้างนาธาน จัสมินให้นำ เดอะ แฮนเดิล กลับมาก่อนที่ เกร็ก ซิมมอนด์ส พ่อค้าอาวุธมหาเศรษฐีจะขายมันให้กับผู้เสนอราคาสูงสุด นาธานว่าจ้างสุดยอดสายลับ ออร์สัน ฟอร์จูน ให้เป็นผู้นำทีมที่ประกอบด้วย ซาราห์ ฟิเดล เจ.เจ. เดวีส์ และคนอื่น ๆ
== อ้างอิง ==
ภาพยนตร์อเมริกัน
ภาพยนตร์ที่ออกฉายในปี พ.ศ. 2566
เจี้ยนซิง

เจี้ยนซิง  เป็นชื่อศักราชลำดับแรกในรัชสมัยของจักรพรรดิเล่าเสี้ยนแห่งจ๊กก๊กในยุคสามก๊ก ชื่อศักราชเจี้ยนซิงใช้ตั้งแต่ ค.ศ. 223 ถึง ค.ศ. 237 รวมเวลา 15 ปี ถือเป็นชื่อศักราชลำดับที่ 2 ของจ๊กก๊ก
== การเปลี่ยนชื่อศักราช ==
ศักราชเจี๋ยงบู๋ปีที่ 3 (ค.ศ. 223) — เดือน 5 เปลี่ยนชื่อศักราชเป็นเจี้ยนซิงปีที่ 1
ศักราชเจี้ยนซิงปีที่ 16 (ค.ศ. 238) —  เดือน 1 เปลี่ยนชื่อศักราชเป็นเหยียนซีปีที่ 1
== ตารางเทียบศักราช ==
== บุคคลที่เกิด ==
ศักราชเจี้ยนซิงปีที่ 11 (ค.ศ. 233)
ตันซิ่ว ผู้เขียนจดหมายเหตุสามก๊ก
== บุคคลที่ถึงแก่กรรม ==
ศักราชเจี้ยนซิงปีที่ 5 (ค.ศ. 227)
ม้าเจ๊ก
ศักราชเจี้ยนซิงปีที่ 5 (ค.ศ. 228)
จูล่ง
ศักราชเจี้ยนซิงปีที่ 12 (ค.ศ. 234)
จูกัดเหลียง
อุยเอี๋ยน
ลิเงียม
== ดูเพิ่ม ==
ศักราชของจีน
== อ้างอิง ==
ศักราชของจ๊กก๊ก
ฮานะ ทาเมไง

ฮานะ ทาเมไง (集貝ためがい はな, 20 กันยายน 1997 - ) เป็นนักพากย์หญิงชาวญี่ปุ่น สังกัดอะตอมมิกมังกี มีชื่อเล่นว่า ฮานะจัง (はなちゃん) หรือ ทาเมะจัง (ためちゃん) เกิดที่โตเกียว
== ผลงานพากย์ ==
เคโมโนมิจิ ร้านสัตว์เลี้ยงในโลกแฟนตาซี (มีชา)
ShadowverseF (โอโตซากะ ชิอง)
ศึกอลวนต่างดาวป่วนโลก (คุซากาเบะ ทาโร)
ไอดอลมาสเตอร์ ซินเดอเรลล่า เกิลส์ U149 (มาโตบะ ริสะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2540
บุคคลจากมหานครโตเกียว
นักพากย์หญิงชาวญี่ปุ่น
เอฟเอคัพ รอบชิงชนะเลิศ 2023

เอฟเอคัพ รอบชิงชนะเลิศ ปี 2023 เป็นรอบชิงชนะเลิศของเอฟเอคัพ ฤดูกาล 2022–23, ครั้งที่ 142 ของทัวร์นาเมนต์ฟุตบอลที่เก่าแก่ที่สุดในโลก, สมาคมฟุตบอล ชาลเลนจ์ คัพ. ซึ่งจะลงเล่นที่ สนามกีฬาเวมบลีย์ ในกรุงลอนดอน, ประเทศอังกฤษ, ในวันที่ 3 มิถุนายน ค.ศ. 2023 ระหว่าง แมนเชสเตอร์ซิตี และ แมนเชสเตอร์ยูไนเต็ด เป็นครั้งแรกของ แมนเชสเตอร์ดาร์บี ในนัดชิงชนะเลิศฟุตบอลถ้วย
แมนเชสเตอร์ซิตีชนะนัดนี้ 2–1 ส่งผลให้เป็นแชมป์เอฟเอคัพของพวกเขาเป็นสมัยที่เจ็ดและเป็นดับเบิลแชมป์ในครั้งที่สอง. อิลไค กึนโดอัน ทำลายสถิติสำหรับประตูที่เร็วที่สุดในเอฟเอคัพ นัดชิงชนะเลิศ, ทำประตูได้ในเวลาเพียง 12 วินาที.
== เส้นทางสู่นัดชิงชนะเลิศ ==
ในฐานะสโมสรจากพรีเมียร์ลีก ทั้งแมนเชสเตอร์ซิตีและแมนเชสเตอร์ยูไนเต็ดเข้าสู่การแข่งขันในรอบที่สาม. ซิตีเริ่มต้นกับชัยชนะในบ้าน 4–0 เหนือ คู่ชิงชนะเลิศปี ค.ศ. 2022 เชลซี ที่ สนามกีฬาซิตีออฟแมนเชสเตอร์, ในขณะที่ยูไนเต็ดชนะ เอฟเวอร์ตัน 3–1 ที่โอลด์แทรฟฟอร์ด. ในรอบที่สี่, ซิตีอีกครั้งได้เล่นที่บ้าน, โดยพวกเขาเอาชนะอาร์เซนอล ผู้ที่ชนะเลิศเอฟเอคัพ 14 สมัยไปได้ 1–0. ยูไนเต็ดยังต้องเจอกับการลงเล่นในบ้านอีกครั้งในรอบที่สี่, คว้าชัยชนะไปได้อีก 3–1 เหนือ เรดิง. พวกเขาเก็บชัยชนะในบ้านได้อีก 3–1 ในรอบที่ห้า, เวลานี้พบกับ เวสต์แฮมยูไนเต็ด, ในขณะที่ซิตีชนะ บริสตอลซิตี 3–0 ที่ สนามกีฬาแอชตันเกต.
ในแมตช์รอบก่อนรองชนะเลิศ, แมนเชสเตอร์ซิตีกลับคืนสู่สนามกีฬาซิตีออฟแมนเชสเตอร์, ซึ่งพวกเขาบันทึกเก็บชัยชนะ 6–0 เหนือ เบิร์นลีย์, ในขณะที่ยูไนเต็ดชนะ 3–1 ที่โอลด์แทรฟฟอร์ด เป็นเกมที่สี่ติดต่อกันแล้ว, ฟูลัม ครั้งนี้เป็นทีมที่ตกเป็นฝ่ายตั้งรับ. รอบรองชนะเลิศ ทั้งสองทีมลงเล่นที่ สนามกีฬาเวมบลีย์, กับซิตีเผชิญหน้ากับ เชฟฟีลด์ยูไนเต็ด ในวันที่ 22 เมษายน และ ยูไนเต็ดจะพบกับ ไบรตันแอนด์โฮฟอัลเบียน ในวันถัดไป. ซิตีชนะของพวกเขาไปได้ 3–0, ขณะที่ยูไนเต็ดและไบรท์ตันลงเล่นด้วยการเสมอกันไปแบบไร้สกอร์หลังจาก ช่วงต่อเวลาพิเศษ ที่ต้องมีการตัดสินกันด้วยการดวลลูกโทษ; ยูไนเต็ดชนะการยิงลูกโทษไป 7–6.
== แมตช์ ==
{| width=92%
|-
|
|
|}
{| width="100%"
|valign="top" width="40%"|
|valign="top"|300px
|valign="top" width="50%"|
|}
==หมายเหตุ==
== อ้างอิง ==
รอบชิงชนะเลิศ
2023
นัดการแข่งขันของสโมสรฟุตบอลแมนเชสเตอร์ซิตี
นัดการแข่งขันของสโมสรฟุตบอลแมนเชสเตอร์ยูไนเต็ด
ศาลเจ้าเซนิอาไรเบ็นไซเต็งอูงาฟูกุ

ศาลเจ้าเซนิอาไรเบ็นไซเต็งอูงาฟูกุ  หรือเรียกโดยย่อว่า เซนิอาไรเบ็นเต็ง (銭洗弁天) เป็นศาลเจ้าชินโตในเมืองคามากูระ จังหวัดคานางาวะ ประเทศญี่ปุ่น แม้จะเป็นเพียงศาลเจ้าขนาดเล็ก แต่ก็เป็นศาลเจ้าที่ได้รับความนิยมเป็นอันดับสองของเมืองคามากูระ รองจากศาลเจ้าสึรูงาโอกะฮาจิมัง (鶴岡八幡宮)
ศาลเจ้าแห่งนี้เป็นที่ประดิษฐานเทพเจ้าคือ อูงาฟูกูจิง (宇賀福神) ซึ่งเป็นเทพเจ้าในคติญี่ปุ่นดั้งเดิม กับเทพสตรีอีกองค์หนึ่งคือ เบ็นไซเต็ง (弁才天) ซึ่งเป็นองค์เดียวกับพระสุรัสวดีที่ได้รับผ่านศาสนาพุทธ ถือเป็นการผสานศาสนาที่เรียกว่าชินบุตสึชูโง ซึ่งพบได้ทั่วไปก่อนการปฏิรูปเมจิช่วงปลายคริสต์ศตวรรษที่ 19 โดยศาลนี้มีชื่อเสียงเรื่องน้ำพุในถ้ำ ซึ่งเชื่อกันว่าหากนำเงินไปล้างด้วยน้ำพุ ก็จะทำให้มีเงินเพิ่มขึ้นทวีคูณ
== ระเบียงภาพ==
ไฟล์:Zeniarai-Benten 4.jpg|ศาลอูงาฟูกูจิงภายในถ้ำ
ไฟล์:Zeniarai Benzaiten - Benten 01.jpg|ศาลเบ็นไซเต็งหน้าหน้าถ้ำ
ไฟล์:Zeniarai Benten Kamakura washing 10000 Yen.JPG|การล้างเงินตามความเชื่อ
== อ้างอิง ==
== แหล่งข้อมูลอื่น ==
Kamakura Trip website  "Zeniarai Benzaiten (Ugafuku Jinja Shrine)" page (in English)
ศาลเจ้าชินโตในจังหวัดคานางาวะ
ชินบุตสึชูโง
ร็อคแมน คลาสสิคส์คอลเลกชัน

ร็อคแมน คลาสสิคส์คอลเลกชัน  หรือ เมกาแมน เลกาซีคอลเลกชัน (Mega Man Legacy Collection) เป็นวิดีโอเกมที่นำ ร็อคแมน จนถึง ร็อคแมน 6 จาก ร็อคแมนซีรีส์ มารวมกัน
== ภาพรวม ==
ในสหรัฐอเมริกา ได้วางจำหน่ายในรูปแบบดิจิตอลดาวน์โหลดสำหรับแพล็ตฟอร์ม เพลย์สเตชัน 4, Xbox One และ Steam เมื่อวันที่ 25 สิงหาคม ค.ศ. 2015 ต่อมาเมื่อวันที่ 23 กุมภาพันธ์ ค.ศ. 2016 ได้มีการวางจำหน่ายในรูปแบบแผ่นแพ็คเกจสำหรับแพล็ตฟอร์ม เพลย์สเตชัน 4, Xbox One และได้เพิ่มแพล็ตฟอร์ม นินเท็นโด 3DS ทั้งรูปแบบแพ็คกจและดิจิตอลดาวน์โหลดในฝั่งยุโรปและสหรัฐอเมริกา
ในส่วนประเทศญี่ปุ่น ได้มีการผลิตลงแพล็ตฟอร์ม นินเท็นโด 3DS ทั้งแบบแพ็คเกจแผ่นและดิจิตอลดาวน์โหลด วางจำหน่ายเมื่อวันที่ 25 กุมภาพันธ์ ค.ศ. 2015 ทั้งนี้ยังมี amiibo ร็อคแมน เพื่อเพิ่มโหมดชาเลนจ์ในด่านที่ 11 อีกด้วย นอกจากนี้แพล็ตฟอร์ม เพลย์สเตชัน 4, Xbox One และ PC ไดวางจำหน่ายในประเทศญี่ปุ่นเมื่อวันที่ 26 พฤษภาคม ค.ศ. 2016 ทั้งรูปแบบแผ่นแพ็คเกจและดิจิตอลดาวน์โหลด
นอกจากนี้ ได้มีการเปิดตัว ร็อคแมน คลาสสิคส์คอลเลกชัน 1 + 2 ในแพล็ตฟอร์มนินเท็นโด สวิตช์ วางจำหน่ายเมื่อวันที่ 22 พฤษภาคม ค.ศ. 2018 โดยแบบแพคเกจมี แผ่นเกมของ คลาสสิคส์คอลเลกชัน 1 และ ดิจิตอลดาวน์โหลดโค้ดของ คลาสสิคส์คอลเลกชัน 2 ทั้งนี้ คลาสสิคส์คอลเลกชัน 1 เวอร์ชันนินเท็นโด สวิตช์ ได้เพิ่มฟีเจอร์การกรอย้อนกลับด่านสำหรับผู้เล่นมือใหม่ในการป้องกันข้อผิดพลาดจากการเล่น ซึ่งภายหลังได้ถูกเพิ่มลงในแพลตฟอร์มอื่น ๆ ที่เผยแพร่ก่อนหน้านี้ ในส่วนเนื้อหาดาวน์โหลดฟรี ยกเว้นเวอร์ชันนินเท็นโด 3DS อีกทั้งยังสามารถใช้ amiibo ร็อคแมน เช่นเดียวกับ เวอร์ชัน 3DS ทั้งโหมดชาเลนจ์ในด่านที่ 11 และ มิวเซียม
== รายชื่อเกมที่ถูกรวมบรรจุ ==
เกมทั้งหมดสามารถเปลี่ยนภาษาได้ด้วยตัวเลือก เวอร์ชันญี่ปุ่น (ร็อคแมน) และเวอร์ชันต่างประเทศ (เมกาแมน)
ร็อคแมน
ร็อคแมน 2 ความลับของดร.ไวลี่
ร็อคแมน 3 จุดจบของ ดร.ไวลี่!?
ร็อคแมน 4 ผู้ทะเยอทะยานคนใหม่!!
ร็อคแมน 5 กับดักของบลูส์!?
ร็อคแมน 6 การต่อสู้ครั้งยิ่งใหญ่ในประวัติศาสตร์!!
== รูปแบบเกม ==
== อ้างอิง ==
== ข้อมูลลิงก์ ==
เว็บไซต์อย่างเป็นทางการของ ร็อคแมน คลาสสิคส์คอลเลกชัน 
เว็บไซต์อย่างเป็นทางการของ Megaman Legacy Collection
ร็อคแมน
เกมสำหรับวินโดวส์
เกมสำหรับเพลย์สเตชัน 4
เกมสำหรับเอกซ์บอกซ์วัน
เกมสำหรับนินเท็นโด 3ดีเอส
เกมสำหรับนินเท็นโดสวิตช์
ร็อคแมน คลาสสิคส์คอลเลกชัน 2

ร็อคแมน คลาสสิคส์คอลเลกชัน 2  หรือ เมกาแมน เลกาซีคอลเลกชัน 2 (Mega Man Legacy Collection 2) เป็นวิดีโอเกมที่นำ ร็อคแมน 7 จนถึง ร็อคแมน 10 จาก ร็อคแมนซีรีส์ มารวมกัน วางจำหน่ายเมื่อวันที่ 8 สิงหาคม ค.ศ. 2017 สำหรับแพล็ตฟอร์ม เพลย์สเตชัน 4, Xbox One และ Steam และเมื่อวันที่ 22 พฤษภาคม ค.ศ. 2018 ได้วางจำหน่ายสำหรับแพล็ตฟอร์ม นินเท็นโด สวิตช์
== ภาพรวม ==
ร็อคแมน คลาสสิคส์คอลเลกชัน 2 เป็น เป็นภาคต่อของ ร็อคแมน คลาสสิคส์คอลเลกชัน ที่วางจำหน่ายเมื่อปี 2016 แต่ว่า อินติครีเอทส์ (Inti Creates) ผู้พัฒนาดั้งเดิมของเกมภาค 9 และ 10 ไม่มีส่วนเกี่ยวข้องกับการผลิตเกมนี้
แพล็ตฟอร์มที่สนับสนุนคือ เพลย์สเตชัน 4, Xbox One และ Steam แม้ว่าจะเป็นการขายแบบดิจิตอลดาวน์โหลด แต่เวอร์ชันแพ็คเกจก็ได้เปิดตัวสำหรับเวอร์ชัน PS4 เท่านั้น ทั้งนี้ของแถมพิเศษจากเวอร์ชันแพ็คเกจของ PS4 คือตารางอ้างอิงฉบับย่อที่เผยจุดอ่อนของบอสที่ปรากฏตั้งแต่ ร็อคแมนภาคแรก จนถึง ร็อคแมน 10
นอกจากนี้ ได้มีการเปิดตัว ร็อคแมน คลาสสิคส์คอลเลกชัน 1 + 2 สำหรับแพล็ตฟอร์มนินเท็นโด สวิตช์ ที่วางจำหน่ายเมื่อวันที่ 22 พฤษภาคม ค.ศ. 2018 (ในรูปแบบดิจิตอลดาวน์โหลด ร็อคแมน คลาสสิคส์คอลเลกชัน และ ร็อคแมน คลาสสิคส์คอลเลกชัน 2 มีวางจำหน่ายแยกต่างหาก) เป็นผลให้ ร็อคแมน 8 ซึ่งเป็นเกมที่ไม่เคยถูกวางจำหน่ายเกมของนินเท็นโดถูกย้ายไปยังสวิตช์ ทั้งนี้ยังมี amiibo ร็อคแมน เพื่อเพิ่มโหมดชาเลนจ์ในด่านที่ 10 อีกด้วย
== รายชื่อเกมที่ถูกรวมบรรจุ ==
เกมทั้งหมดสามารถเปลี่ยนภาษาได้ด้วยตัวเลือก เวอร์ชันญี่ปุ่น (ร็อคแมน) และเวอร์ชันต่างประเทศ (เมกาแมน) เช่นเดียวกับ ร็อคแมน คลาสสิคส์คอลเลกชัน
ในส่วนเกมภาค 9 และ 10 ที่มี DLC นั้น จะต้องเคลียร์เกม 1 ครั้ง ถึงจะสามารถใช้ส่วน DLC ได้ (ในกรณีของภาค 10 จะต้องเคลียร์เกมด้วยร็อคแมนเท่านั้น บลูส์ไม่ถูกนับเงื่อนไขในการเคลียร์เกม) หรือกดปุ่มคำสั่งพิเศษบนหน้าจอไตเติ้ลเพื่อปลดล็อค DLC
ร็อคแมน 7 การเผชิญหน้าแห่งโชคชะตา!
* นอกเหนือจากการเปลี่ยนรหัสผ่านพิเศษบางอย่างที่ไม่ให้ตรวจสอบความถูกต้องแล้ว ส่วนหนึ่งของฉากหลังในจุดเริ่มต้นของด่านจั๊งค์แมนก็ถูกเปลี่ยนแปลงด้วย
ร็อคแมน 8 เมทัลฮีโร่ส์
* เป็นการนำเวอร์ชันเพลย์สเตชัน มาลง ทำให้ตัวละครลับอย่าง วูดแมน และ คัตแมน ที่มาจากแพลตฟอร์ม เซกา แซตเทิร์น ไม่ปรากฏตัว นอกจากนี้ยังไม่มีฉากเวลาโหลดและการโหลดตรงด่านก็สั้นลง และยังมีการแก้ไขข้อผิดพลาดเกี่ยวกับการตั้งค่า BGM ที่ไม่ถูกต้องในบางฉาก
ร็อคแมน 9 การคืนชีพของผู้ทะเยอทะยาน!!
ร็อคแมน 10 ภัยอันตรายจากนอกโลก!!
== รูปแบบเกม ==
== อ้างอิง ==
== ข้อมูลลิงก์ ==
เว็บไซต์อย่างเป็นทางการของ ร็อคแมน คลาสสิคส์คอลเลกชัน 2 
ร็อคแมน & ร็อคแมน X 5in1 สเปเชียล BOX
ร็อคแมน
เกมสำหรับวินโดวส์
เกมสำหรับเพลย์สเตชัน 4
เกมสำหรับเอกซ์บอกซ์วัน
เกมสำหรับนินเท็นโดสวิตช์
เดนิส เจลีลชา คัปปุน

เจลีลชา คัปปุน (เกิด 15 กุมภาพันธ์ พ.ศ. 2550) ชื่อเล่น เดนิส เป็นนักแสดงหญิงชาวไทยเชื้อสายอเมริกัน สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักในบทบาท "หยาด" จากภาพยนตร์เรื่อง ธี่หยด (2566) และ "ลลิษา" จากละครเรื่อง กลเกมรัก (2566)
== ประวัติ ==
เดนิสเกิดที่กรุงเทพมหานคร เป็นลูกสาวคนเดียวของครอบครัว พ่อเป็นชาวอเมริกันรับราชการทหารเรือในสหรัฐ ส่วนแม่เป็นชาวไทย มีภูมิลำเนาอยู่ที่จังหวัดอุดรธานี ศึกษาชั้นประถมศึกษาปีที่ 1–4 ที่โรงเรียนพัฒนาปัญญา จังหวัดอุดรธานี และย้ายมาศึกษาชั้นประถมศึกษาปีที่ 5 ที่โรงเรียนเทพอักษร กรุงเทพมหานคร  ปัจจุบันกำลังศึกษาอยู่ชั้นมัธยมศึกษาปีที่ 5 โรงเรียนสารสาสน์วิเทศสายไหม สาขาวิทยาศาสตร์-คณิตศาตร์ และกำลังสอบเทียบวุฒิการศึกษาระดับชั้นมัธยมศึกษาปีที่ 6 ของประเทศอเมริกา GED (The General Educational Development)  ชื่อ เจลีลชา เป็นชื่อกลางที่บาทหลวงตั้งให้ มีความหมายว่า ผู้หญิงที่สวย มีเสน่ห์ ฉลาด ใครเห็นก็ต้องหลงรัก
== การทำงานในวงการบันเทิง ==
ช่วงวัยเด็กเดนิสได้เดินสายแคสโฆษณาประกวดเดินแบบตามเวทีต่าง ๆ มีผลงานชิ้นแรกคือมิวสิกวิดีโอเพลง "คนเดียวที่ใช่" ของ The moon Feat.ปู่จ๋านลองไมค์ ใน พ.ศ. 2562 เริ่มมีผลงานละครครั้งแรกเรื่อง ผู้บ่าวอินดี้ยาหยีอินเตอร์ ซึ่งออกอากาศทางช่อง 7 โดยรับบทคุณหนูชิโลหรืออีหวึ่ง (วัยเด็ก) ตามมาด้วย พ.ศ. 2563 แสดงมิวสิกวิดีโอเพลง "คิดฮอดกันแหน่เด้อ" ของอากิ แปดแสนซาวด์ และ พ.ศ. 2564 แสดงภาพยนตร์สั้นประกอบเพลง "ทุกวันได้ไหม" โดยรับบทฟ้า (นางเอกวัยเด็ก) และมิวสิกวิดีโอเพลง "ทุกวันได้ไหม" ของ Num KALA Feat.Bird Thongchai และเดือนธันวาคม เดนิสได้รับโอกาสเซ็นสัญญาเป็นนักแสดงในสังกัดช่อง 3 ด้วยวัยเพี่ยง 14 ปี
ต่อมาใน พ.ศ 2565  ประเดิมถ่ายละครในฐานะนักแสดงรับเชิญเรื่อง ใต้เงาตะวัน ตามมาด้วยละครเต็มเรื่องเต็มตัวเรื่อง กลเกมรัก ซึ่งสร้างขึ้นใหม่จาก เงารักลวงใจ เมื่อ พ.ศ 2553 นอกจากนี้ยังมีละครอีกหนึ่งเรื่องคือละครชุด ดวงใจเทวพรหม ตอน ลออจันทร์  ซึ่งเป็นภาคต่อของละครชุด สุภาพบุรุษจุฑาเทพ
ใน พ.ศ. 2566 เดนิสเปิดตัวผลงานภาพยนตร์เรื่องแรกในชีวิตคือเรื่อง ธี่หยด อีกทั้งตอนนี้กำลังถ่ายทำละครบทบาทนางเอก ในละครเรื่อง ผู้บ่าวสุดซ่าส์กะอีหล่าขาซิ่งและ อีบัวกับไอ้ขวัญ
== ผลงาน ==
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ละครโทรทัศน์ด้านล่างนี้ออกอากาศทางสถานีโทรทัศน์สีกองทัพบกช่อง 7
=== ภาพยนตร์ ===
===ภาพยนตร์สั้น===
ภาพยนตร์สั้นประกอบเพลง "ทุกวันได้ไหม" (หนุ่ม กะลา ร่วมด้วยธงไชย แมคอินไตย์) รับบท ฟ้า (วัยเด็ก)
=== มิวสิกวิดีโอ ===
คนเดียวที่ใช่ - เดอะมูน ร่วมด้วยปู่จ๋านลอง
คิดฮอดกันแหน่เด้อ - อากิ แปดแสนซาวด์
ทุกวันได้ไหม - หนุ่ม กะลา ร่วมด้วย ธงไชย แมคอินไตย์
ธี่เดินทางกลับมา OST ธี่หยด - นิภัทร์ กำจรปรีชา
== อ้างอิง ==
นักแสดงชาวไทย
นักแสดงสังกัดช่อง 3
นักแสดงหญิงชาวไทย
นักแสดงละครโทรทัศน์หญิงชาวไทย
== แหล่งข้อมูลอื่น ==
Instagram 
Twitter 
Tiktok
Threads
นักแสดงชาวไทย
นักแสดงหญิงชาวไทย
พุทธศาสนิกชนชาวไทย
ร็อคแมน X แอนนิเวอร์ซารีคอลเลกชัน

ร็อคแมน X แอนนิเวอร์ซารีคอลเลกชัน  หรือ เมกาแมน X เลกาซีคอลเลกชัน (Mega Man X Legacy Collection) เป็นวิดีโอเกมที่นำ ร็อคแมน X จนถึง ร็อคแมน X4 จาก ร็อคแมน X ซีรีส์ มารวมกัน และนอกจากนี้ยังมี ร็อคแมน X แอนนิเวอร์ซารีคอลเลกชัน 2  หรือ เมกาแมน X เลกาซีคอลเลกชัน 2 (Mega Man X Legacy Collection 2) ที่นำ ร็อคแมน X5 จนถึง ร็อคแมน X8 มารวมกัน วางจำหน่ายเมื่อวันที่ 24 กรกฎาคม ค.ศ. 2018 สำหรับในประเทศสหรัฐอเมริกาและทวีปยุโรป และ 26 กรกฎาคม ค.ศ. 2018 สำหรับในประเทศญี่ปุ่น
ทั้งนี้ถูกลงในแพล็ตฟอร์ม เพลย์สเตชัน 4, นินเท็นโด สวิตช์, Xbox One และ วินโดวส์ (Steam) ในรูปแบบดิจิตอลดาวน์โหลด แต่อย่างไรก็ตามรูปแบบแพ็คเกจก็ได้วางจำหน่าย PS4 และ นินเท็นโด สวิตช์ และยังมีเซ็ตรวม 2 ภาคในชื่อ ร็อคแมน X แอนนิเวอร์ซารีคอลเลกชัน 1+2 ด้วย
== รายชื่อเกมที่ถูกรวมบรรจุ ==
ร็อคแมน X แอนนิเวอร์ซารีคอลเลกชัน
ร็อคแมน X
ร็อคแมน X2
ร็อคแมน X3
* เป็นการนำพอร์ตของเวอร์ชันซูเปอร์แฟมิคอม
ร็อคแมน X4
ร็อคแมน X แอนนิเวอร์ซารีคอลเลกชัน 2
ร็อคแมน X5
* ในเวอร์ชันต่างประเทศได้มีการปรับปรุงชื่อตัวละครบอสหลักทั้ง 8 โดยใช้ชื่อตามประเทศญี่ปุ่นบางส่วน
ร็อคแมน X6
ร็อคแมน X7
ร็อคแมน X8
== รูปแบบเกม ==
ตัวเกมสามารถเลือกภาษาตัวเกมได้ถึง 2 ภาษาทั้งภาษาญี่ปุ่นและภาษาอังกฤษ นอกจากนี้ยังมีความสามารถในการปรับขนาดหน้าจอและความเนียนของด็อตพิทเซลแล้ว ยังมีโหมด Beginner Hunter Mode (かけだしハンターモード) สำหรับผู้เล่นหน้าใหม่
ในเมนูอื่นๆ มี X ชาเลนจ์, แกลเลอรีภาพประกอบ, วิดีโอโปรโมต และ มิวสิคเพลย์เยอร์
นอกจากนี้ยังมีออริจินัลวิดีโอแอนิเมชัน "THE DAY of Σ" ที่แถมมากับ อิเรกูลาร์ฮันเตอร์ X
=== X ชาเลนจ์ ===
X ชาเลนจ์ (Xチャレンジ) เป็นโหมดต่อสู้ที่เป็นการปะทะ 1 ต่อ 2 โดยนำบอสจาก ร็อคแมน X จนถึง ร็อคแมน X6 มาทั้งหมด (ยกเว้นซิกม่าร่างสุดท้าย) มีทั้งหมด 9 แอเรีย แต่ละแอเรียมี 3 ฉากด้วยกัน บอสจาก X1 ถึง X3 อิงจากกราฟิกของ ซูเปอร์แฟมิคอม ในขณะที่บอสจาก X4 ถึง X6 อิงจากกราฟิกของ เพลย์สเตชัน โดยพื้นฐานแล้ว SE และ BGM จะใช้ต้นฉบับของส่วนนี้ แต่สามารถเปลี่ยนเป็นดนตรีต้นฉบับได้โดยเลือกตั้งค่า
== อ้างอิง ==
== ข้อมูลลิงก์ ==
เว็บไซต์อย่างเป็นทางการของ ร็อคแมน X แอนนิเวอร์ซารีคอลเลกชัน 
ร็อคแมน & ร็อคแมน X 5in1 สเปเชียล BOX
ร็อคแมน X
เกมสำหรับวินโดวส์
เกมสำหรับเพลย์สเตชัน 4
เกมสำหรับเอกซ์บอกซ์วัน
เกมสำหรับนินเท็นโดสวิตช์